ทาเตยามะ (จังหวัดชิบะ)

ทาเตยามะ () เป็นนครที่ตั้งอยู่ทางตอนใต้ของจังหวัดชิบะ ประเทศญี่ปุ่น ตั้งอยู่ปลายใต้สุดของคาบสมุทรโบโซ ติดกับมหาสมุทรแปซิฟิก และปากอ่าวโตเกียว มีขนาดพื้นที่ทั้งสิ้น  มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 42,721 คน มีความหนาแน่นของประชากร 388 คนต่อตารางกิโลเมตร

 ภูมิศาสตร์ 
นครทาเตยามะตั้งอยู่ที่ปลายสุดด้านใต้ของคาบสมุทรโบโซ หันหน้าไปทางมหาสมุทรแปซิฟิกทางทิศตะวันตกและทิศใต้ และเป็นทางเข้าปากอ่าวโตเกียวทางทิศตะวันตก ห่างจากนครชิบะ เมืองหลวงของจังหวัดชิบะ ไปประมาณ 70 กิโลเมตร และห่างจากใจกลางโตเกียวประมาณ 70 ถึง 80 กิโลเมตร

 เทศบาลข้างเคียง 
 จังหวัดชิบะ
 นครมินามิโบโซ

 ภูมิอากาศ 
นครทาเตยามะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในทาเตยามะอยู่ที่  ปริมาณน้ำฝนเฉลี่ยทั้งปีอยู่ที่  โดยเดือนตุลาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ  และต่ำสุดในเดือนมกราคมอยู่ที่ประมาณ 

 สถิติประชากร 
ตามข้อมูลสำมะโนประชากรของญี่ปุ่นสถิติประชากรทาเตยามะ จำนวนประชากรของทาเตยามะลดลงในช่วงหลายทศวรรษที่ผ่านมา

 ประวัติศาสตร์ 
พื้นที่ทาเตยามะในปัจจุบันเป็นส่วนหนึ่งของแคว้นโบราณที่ชื่อแคว้นอาวะ ซึ่งปกครองโดยตระกูลซาโตมิในช่วงยุคเซ็งโงกุ ซึ่งพำนักอยู่ในปราสาททาเตยามะ ต่อมาในยุคเอโดะ พื้นที่ส่วนใหญ่กลายเป็นส่วนหนึ่งของอาณาเขตศักดินาทาเตยามะ ()

หลังจากยุคเมจิเริ่มต้นขึ้น เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองทาเตยามะขึ้นภายในอำเภออาวะ จังหวัดชิบะ เมืองทาเตยามะได้ผนวกหมู่บ้านโทโยซุที่อยู่ใกล้เคียงเข้ามาเป็นส่วนหนึ่งเมื่อวันที่ 1 เมษายน ค.ศ. 1914 และรวมเข้ากับเมืองโฮโจแล้วเปลี่ยนชื่อเป็นเมืองทาเตยามาโฮโจเมื่อวันที่ 18 เมษายน ค.ศ. 1933

เมืองทาเตยามาโฮโจได้ควบรวมกับเมืองนาโงะและเมืองฟูนางาตะ แล้วจัดตั้งขึ้นเป็นนครทาเตยามะเมื่อวันที่ 3 พฤศจิกายน ค.ศ. 1939 ทาเตยามะเคยเป็นฐานทัพของกองการบินทหารเรือมหาจักรวรรดิญี่ปุ่น รวมถึงมีโรงเรียนยิงปืนกองทัพเรือจนกระทั่งสิ้นสุดสงครามโลกครั้งที่สอง นครทาเตยามะได้ขยายอาณาเขตเพิ่มขึ้นโดยผนวกหมู่บ้านโดยรอบ 6 แห่งเข้าเป็นส่วนหนึ่ง เมื่อวันที่ 3 พฤษภาคม ค.ศ. 1954

 การเมืองการปกครอง 

นครทาเตยามะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครระบบสภาเดียวซึ่งประกอบด้วยสมาชิก 18 คน ในแง่ของการเมืองระดับจังหวัด นครทาเตยามะเป็นเขตเลือกตั้งที่ให้สมาชิกสภาจังหวัดชิบะจำนวน 1 คน และในแง่ของการเมืองระดับชาติ นครทาเตยามะเป็นส่วนหนึ่งของเขตเลือกตั้งที่ 12 จังหวัดชิบะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
เศรษฐกิจหลักของทาเตยามะ ได้แก่ การประมงเชิงพาณิชย์ พืชสวน และการท่องเที่ยวในช่วงฤดูร้อน จำนวนผู้คนในทาเตยามะจะเพิ่มขึ้นอย่างรวดเร็วในช่วงฤดูร้อน เนื่องจากทาเตยามะเป็นจุดหมายปลายทางยอดนิยมในการมาพักผ่อน มีชื่อได้ว่าเป็น "เมืองชายหาด" หรือ "เมืองแห่งการเล่นเซิร์ฟ" และยังอยู่ไม่ไกลจากโตเกียว มีโรงแรมรีสอร์ทและบ้านพักตากอากาศมากมายตั้งเรียงรายอยู่ตามแนวชายฝั่ง ในเดือนสิงหาคมของทุกปี ผู้คนนับหมื่นคนจะมารวมตัวกันที่ชายหาดโฮโจเพื่อชมการแสดงดอกไม้ไฟประจำปี

 การศึกษา 
นครทาเตยามะมีโรงเรียนประถมศึกษา 10 แห่ง และโรงเรียนมัธยมศึกษาตอนต้น 3 แห่งที่ดำเนินการโดยเทศบาลนครเทเตยามะ และมีโรงเรียนมัธยมศึกษาตอนปลาย 3 แห่งที่ดำเนินการโดยคณะกรรมการการศึกษาจังหวัดชิบะ นอกจากนี้ ทางจังหวัดยังเปิดโรงเรียนการศึกษาพิเศษสำหรับผู้พิการอีก 4 แห่ง และมีโรงเรียนโพลีเทคนิคทางทะเลแห่งชาติทาเตยามะ

 การขนส่ง 
 รถไฟ 
 20px บริษัทรถไฟญี่ปุ่นตะวันออก (JR East): สายอูจิโบ
 สถานี:  –  – 

 ทางหลวง 





 ท่าอากาศยาน
 ฐานทัพอากาศทาเตยามะของกองกำลังป้องกันตนเองทางทะเลญี่ปุ่น (ไม่มีเที่ยวบินพลเรือน)

 เมืองพี่น้อง 
  เบลลิงแฮม (Bellingham) รัฐวอชิงตัน สหรัฐอเมริกา เป็นเมืองพี่น้องตั้งแต่ ค.ศ. 1958Bellingham Sister Cities Association,
  พอร์ตสตีเฟนส์ (Port Stephens) ประเทศออสเตรเลีย เป็นเมืองมิตรภาพตั้งแต่ ค.ศ. 1999 ถึง 2009 เป็นเมืองพี่น้องตั้งแต่ ค.ศ. 2009
  นครฟูเอฟูกิ จังหวัดยามานาชิ ตั้งแต่พฤษภาคม ค.ศ. 1973

 สิ่งที่น่าสนใจในท้องถิ่น 
 ศาลเจ้าอาวะ - ศาลเจ้าชินโต
 หอคันนงของวัดไดฟูกุ - วัดพุทธ
 อนุสรณ์สถานหญิงบำเรอ
 พิพิธภัณฑ์นางิซาโนเอกิ ทาเตยามะ - สาขาหนึ่งของพิพิธภัณฑ์ประจำเมืองซึ่งรวบรวมของจัดแสดงจากพิพิธภัณฑ์อาวะเดิม渚の駅・たてやま：展望デッキや体験施設、完成　／千葉 
 สวนพฤกษศาสตร์นัมโบพาราไดซ์
 นาโงะเดระ - วัดพุทธ
 ปราสาทเทตยามะ - บูรณะใหม่ใน ค.ศ. 1982
 พิพิธภัณฑ์นครทาเตยามะTateyama Municipal Museum main building, Tateyama Castle 

 บุคคลที่มีชื่อเสียง 
 เรียวตะ โอซาวะ - นักแสดง
 เท็ตสึโร ซางาวะ - นักแสดงและนักพากย์
 โทชิ - นักร้องและนักดนตรี
 ไทระ อูเอมัตสึ (เกิด ค.ศ. 1983) - โค้ชของทีมซานฟรานซิสโกไจแอนตส์ โค้ชชาวญี่ปุ่นคนแรกในเมเจอร์ลีกเบสบอล
 โยชิกิ - นักดนตรี

 ในวัฒนธรรมสมัยนิยม 
ละครโทรทัศน์ชื่อดังเรื่อง Beach Boys ซึ่งออกอากาศครั้งแรกทางโทรทัศน์ญี่ปุ่นในช่วงฤดูร้อน ค.ศ. 1997 แม้ว่าจะมีเนื้อเรื่องอยู่ในพื้นที่โชนัง แต่ส่วนใหญ่ถ่ายทำในทาเตยามะ

รายการเรียลลิตีโชว์หาคู่เพศเดียวกันรายการแรกของญี่ปุ่นที่ชื่อว่า The Boyfriend () ผลิตโดยเน็ตฟลิกซ์ในทาเตยามะ

 อ้างอิง 

 แหล่งข้อมูลอื่น 




หมวดหมู่:นครในจังหวัดชิบะ